इस दौरान मुख्यमंत्री ने आटा दाल योजना के पुराने नीले कार्डों को रद्द करते हुए खाद्य एंव आपूर्ति विभाग की तरफ से जारी किए गए स्मार्ट कार्डों बारे बताया कि इनसे राशन वितरण में पारदर्शिता और कुशलता आएगी और सरकार ‘लक्ष्य निर्धारित सार्वजनिक वितरण प्रणाली‘ के तहत संपूर्ण कार्यप्रणाली का पूर्ण रूप से कंप्यूटरीकरण कर, राशन केवल ‘स्मार्ट कार्ड‘ के द्वारा ही बाँटेगी। उन्होंने कहा कि पंजाब में करीब 36 लाख लाभार्थी परिवारों को 16738 राशन डिपूओं के माध्यम से सस्ता राशन वितरित किया जाता है। पंजाब के खाद्य एंव आपूर्ति विभाग की वैबसाईट पर सभी लाभार्थियों के विवरण अपलोड किए गए है।